Københavns Adresseavis, 1832-09-18
Tjeneste søges. En Embedsmand paa Landet ønsker sin Datter, en velopdragen Pige, Condition som Jomfru, eller hos en eenlig eller svagelig Dame. Hun taler baade Tydsk og Dansk, og vil gjerne deeltage, saavel i udvendige som indvendige Sysler, da hun hjemme er vant dertil. Hun har kun faa Fordringer, og hendes Formaal vil være at erhverve sig Agtelse og Yndest; tillige anbefales hun af en Familie her i Byen. Adressecomptoiret modtager Billet, mrkt. A. Nr. 662.